b'\n_START_ARTICLE_\nIgor Karlovi\xc4\x8d Sievers\n_START_SECTION_\n\xc5\xbdivljenje\n_START_PARAGRAPH_\nSprva je bil dvorni pa\xc5\xbe, nato pa je bil 29. januarja 1798 kot poro\xc4\x8dnik dodeljen Izailovskemu polku. 11. oktobra 1799 je postal \xc5\xa1tabni stotnik in 16. novembra 1800 stotnik. Upokojil se je 9. decembra 1801. _NEWLINE_Nato se je \xc5\xa1olal na Univerzi v G\xc3\xb6ttingenu in v Dorpatu. 19. aprila 1806 se je ponovno vrnil v voja\xc5\xa1ko slu\xc5\xbebo in sicer kot polkovnik ter poveljnik 1. pionirskega polka. _NEWLINE_Slednjemu polku je poveljeval med patriotsko vojno leta 1812; za zasluge je bil 3. januarja 1813 povi\xc5\xa1an v generalmajorja in 17. februarja istega leta imenovan za poveljnika poljskega in\xc5\xbeenirskega polka. _NEWLINE_Med nem\xc5\xa1ko kampanjo 1813-14 je bil poveljnik in\xc5\xbeenircev armade generala Tollyja. Po vojni je postal poveljnik in\xc5\xbeenircev 1. armade. _NEWLINE_30. junija 1816 je bil imenovan za direktorja Glavne in\xc5\xbeenirske \xc5\xa1ole. 29. marca 1825 je bil povi\xc5\xa1an v generalporo\xc4\x8dnika.'